El musical 'Hércules' posa punt final a la XXIV bis edició del Festival de Teatre Grecollatí de Sagunt
15 de juny 2021

![Imagen sin texto alternativo.](/media/rrnpwgaq/92-c_miniludi.jpg)  

El musical per a tots els públics _Hércules_, a càrrec de la companyia madrilenya Arthistrión, serà l'espectacle que posarà punt final este dissabte 19 de juny a la XXIV bis edició del Festival de Teatre Grecollatí de Sagunt, que s'emmarca dins de la programació dels Ludi Saguntini MMXXI. La direcció del mateix és a càrrec de Susana Verdú i l'encarregat de la música, Alan Menken.

Amb el Teatre Romà de Sagunt com a escenari, l'espectacle musical clausurarà una edició marcada pel retorn d’esta iniciativa després de l'aturada provocada per la crisi pandèmica de la COVID-19. L’espectacle començarà a les 20.00 hores i les entrades, que es podran adquirir allí mateix, en les taquilles del propi Teatre Romà, tindran un preu de 5 euros. Per als xiquets i xiquetes menors de 8 anys, seran gratuïtes.

Cal recordar que per motius de prevenció enfront del coronavirus l'aforament serà limitat i, com sempre, es contemplaran per part de l'organització totes les mesures sanitàries; així mateix, seran d'obligat compliment també per al públic les degudes precaucions durant tota la representació.

La cultura clàssica va tornar a Sagunt entre els dies 19 i 23 d'abril de la mà del XXIV bis Festival de Teatre Grecollatí de Sagunt i els Ludi Saguntini MMXXI, als quals va acudir alumnat d'instituts de secundària de tota la geografia valenciana.​

![Imagen sin texto alternativo.](/media/a1kbvimp/91-c_cuerpoludi.jpg)  
  

En este sentit, el regidor delegat del departament d'Educació, José Manuel Tarazona, ha explicat que «**des de l'associació Prósopon i del mateix ajuntament i des del nostre departament d'Educació, volem posar un colofó final al Festival Grecollatí d'enguany que tant ens ha costat, amb _Hércules_, una obra divertida i apta per tots els públics, perquè els xiquets i xiquetes puguen acostar-se al nostre teatre romà i conéixer també el món romà i grec, mitjançant la figura d'Hèrcules. Una vesprada per a gaudir**».

El mateix 19 de juny, es farà conjuntament amb la Domus Baebia un taller, ‘Un dia amb Baebia Fulvia’. Es tracta d'una activitat per a primària, que es realitzarà en dos sessions, la primera a les 17.30 hores i la segona a les 18.30 hores. En paraules de l'edil, «**dos tallers didàctics i divertits**». «**Encara sou a temps d'apuntar-vos. Som referents en la didàctica de la Cultura Clàssica dins d'un concepte de ciutat educadora que volem dinamitzar, més, si fa falta**», ha afegit. L'aforament per taller és de 15 persones, per això és imprescindible la reserva prèvia en domusbaebia@gmail.com. El preu de l'activitat és de 2 euros per persona.[mailto:domusbaebia@gmail.com](mailto:domusbaebia@gmail.com)

El Festival de Teatre Grecollatí, que és ja tot un referent en l’àmbit estatal pel que fa a la promoció de la cultura clàssica, està organitzat per l'associació Ludere et Discere i la Saguntina Domus Baebia, amb l'associació de professorat de clàssiques Prósopon Sagunt, forma part del projecte Ludi Saguntini i presenta anualment activitats culturals d'enorme valor educatiu orientades cap a l'aprenentatge de la cultura clàssica. Compta a més amb el suport de la Conselleria d'Educació, Cultura i Esport, l'Ajuntament de Sagunt, el CEFIRE de Sagunt, empreses patrocinadores, diverses entitats i personal voluntari.

 ![Imagen sin texto alternativo.](/media/zeihkop3/91-c_tallerdomus.jpg)  
  

​

*   [](http://www.facebook.com/sharer.php?u=https://aytosagunto.es/va/actualitat/el-musical-hercules-posa-punt-final-a-la-xxiv-bis-edicio-del-festival-de-teatre-grecollati-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-musical-hercules-posa-punt-final-a-la-xxiv-bis-edicio-del-festival-de-teatre-grecollati-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-musical-hercules-posa-punt-final-a-la-xxiv-bis-edicio-del-festival-de-teatre-grecollati-de-sagunt/ "Linked In")
*   [](mailto:?body=https://aytosagunto.es/va/actualitat/el-musical-hercules-posa-punt-final-a-la-xxiv-bis-edicio-del-festival-de-teatre-grecollati-de-sagunt/)